Akshaya Tritiya: सोना असली है या नकली, इस तरह करें पहचान  
अक्षय तृतीया सात मई को है
इस दिन सोना खरीदने की परंपरा है
सोना असली है या नकली इसका पता घर पर ही लगाया जा सकता है
अक्षय तृतीया (Akshaya Tritiya) या अखा तीज (Akha Teej) हिन्‍दुओं का खास पर्व है और इस दिन सोना या सोने से बने आभूषणों को खरीदने की परंपरा है. अक्षय तृतीया धनतेरस के बाद सबसे ज्यादा सोना खरीदा जाता है. मान्‍यता है कि इस दिन सोना खरीदने से शुभ लाभ प्राप्‍त होता है. ऐसा कहा जाता है कि अक्षय तृतीया (Akshaya Tritiya) के द‍िन सौभाग्‍य और शुभ फल का कभी क्षय नहीं होता. यानी कि इस दिन जो भी काम किया जाए उसका फल कई गुना मिलता है और वह कभी घटता भी नहीं है.
यही वजह है कि माना जाता है कि अगर इस दिन सोना खरीदरकर घर लाया जाए तो उससे घर का भाग्‍य बढ़ता है. इस दिन दीपावली की तरह धन की देवी मां लक्ष्‍मी की पूजा की जाती है. मान्‍यता है कि इस दिन सोना खरीदने से घर पर हमेशा माता लक्ष्‍मी वास करती हैं.
अक्षय तृतीया (Akshaya Teej) के मौके पर सोने की मांग बेहद ज्‍यादा रहती है, जिस वजह से उसके दाम भी इन दिनों आसमान छू रहे होते हैं. ऐसे में ग्राहक का जागरुक होना बेहद जरूरी है. उन्‍हें यह पता होना चाहिए कि वे जो सोना खरीद रहे हैं वो असली है या नकली. भले ही भारतीय समाज में ज्यादातर मौकों पर सोना खरीदने का रिवाज है लेकिन इसके बावजूद अधिकतर लोग आज भी सोना नहीं पहचानते हैं. सरकार ने बेशक हॉलमार्क के विज्ञापनों के जरिए लोगों को थोड़ा जागरुक करने की कोशिश की हो, लेकिन बावजूद उसके कुछ लोग पैसे बचाने के चक्कर में सुनारों के झांसे में आ जाते हैं और नकली सोना ले बैठते हैं. इसीलिए अपनी हजारों की कमाई को नकली सोने में बहाने के बजाय नीचे दिए टिप्स को पढ़ें और अपने सोने को अच्छे से परखें कि वो असली है या नकली.